Arsimi amerikan në gjendje kritike, mesazhi i një dokumentari të ri
Dokumentari "Duke Pritur Supermenin" hedh dritë mbi rezultat e dobëta të arsimit amerikan
Ky është një ndër mesazhet e fimit të Dejvis Gugenhaim, i cili ka në qendër të subjektit 5 fëmijë të lagjeve të varfra që shkojnë në shkolla të dobëta. Ata ëndërrojnë që të shkojnë në shkolla më të mira. Por filmi tregon se nuk është e lehtë. Ata duhet të fitojnë lotarinë e shkollës. Regjisori Gugenhaim tha për Zërin e Amerikës se ai është i zemëruar me gjendjen e arsimit publik. Ai thotë se ndjehet fajtor, pasi ai fëmijët e tij i çon në shkolla private. Mesazh i filmit është se mësuesit e paaftë dhe burokratët apatikë të shkollave i lënë fëmijët të paarsimuar. Në film janë intervistuar dhe reformues të shquar të arsimit, mes tyre Xhefri Kanada.Ai ka krijuar Ambjentin e Fëmijëve të Harlemit në Nju Jork. Ky projekt ka ofruar një arsimim kualitativ për mijra nxënës të lagjeve të varfëra urbane. Kanada thotë se faktori kryesor për një arsimim të mirë, është një mësues i zoti. Kjo histori frymëzoi Dejvis Gugenhaim për të titulluar filmin “Waiting for superman”. Xhefri Kanada thotë se mësuesit mund të jenë Supermenë për fëmijët e tyre. Mishel Ri, kancelarja e arsimit publik për Washingtonin, një figurë shumë polemizuese në kryeqytetin amerikan, është e të njëjtit mendim: ,” thotë zonja Ri. Davis Guggenheim: Mishel Ri: Në korrik, zonja Ri pushoi më shumë se 200 mësues. Dhe kjo i ka irrituar mësuesit e Uashingtonit, të mbrojtur tradicionalisht nga kontrata e punës. Shumë argumentojnë se reformat e zonjës Ri janë një nga arsyet kryesore të humbjes së Kryetarit të Bashkisë së Uashingtonit në zgjedhjet brenda partisë para disa ditësh. Në nëntor Mishel Ri mendohet se mund të humbasë dhe vetë vendin e punës. Rendi Uejngarden, presidente e Federatës së Mësuesve të Amerikës, gjithashtu është e pranishme në dokumentar. Ajo thotë se filmi nuk duhet të përqëndrohet vetëm tek mësuesit. Bill Gejts, fondacioni i të cilit ka shpenzuar 300 milionë dollarë për të forcuar shkollat amerikane, mbështet dokumentarin e Gugenhaimit: